Derhèl sten èl ma hré doh hé fratiqueu a zévotion, ne oé quet bet tu d'hi distroein a nehai na dré en hirded,  na dré er goal stad ag en henteu. Hi e lausqué hé banden deved é creis er foresteu, ha, lén ma oé a gonfiance é Providance en Eutru-Doué, ne vern péh quer pèl ma hellé bout doh en ilis, hi e zé dehi bamdé aveit hi devout en overen. Douss é cavé hum nettat liès dré er Sacremant a Bénigen, ha nezé hi e yé d'azéein doh en daul Santel eit hum vaguein inou ag er Sacremant ag en Autær. Inourein e hré guet ol respet ur Verh vad Mam santel en Eutru-Doué hag open discoein e hré dehi liès er mercheu reihan ag hé  respet hag a hé dévotion eit-hi. Hé halon, ol berhuidant a garanté doh Doué, hum ziguéoré ehué aveit discoein hé haranté doh hé nessan ; hi er secouré, revé hé moyanteu distér, quel liès guéh èl ma cavé en tu d'er gobér, ha revé er horv, ha revé en inean.